**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌՈՒՍԹԱՎԵԼԻ ՓՈՂՈՑ N 5 ՀԱՍՑԵԻ ՊՈՒՐԱԿԻ ԱՆՎԱՆԱԿՈՉՄԱՆ ՄԱՍԻՆ**

Ղեկավարվելով Տեղական ինքնակառավարման մասին օրենքի 18-րդ հոդվածի 1-ին մասի 22-րդ կետով և Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 4-րդ և 8-րդ կետերով, Հայաստանի Հանրապետության Շիրակի մարզի Գյումրի համայնքի ավագանու 2016 թվականի նոյեմբերի 10-ի N 171-Ն որոշման 1-ին կետով հաստատված հավելվածի 12-րդ կետի 33-րդ ենթակետով, հաշվի առնելով Գյումրի համայնքի ղեկավարին ուղղված 2024 թվականի ապրիլի 03 –ի N 6247 գրությունը` **Հայաստանի Հանրապետության Շիրակի մարզի Գյումրի** **համայնքի** **ավագանին որոշում է.**

1. Հայաստանի Հանրապետության Շիրակի մարզի Գյումրի քաղաքի Ռուսթավելի փողոց N 5 հասցեի պուրակը անվանակոչել «Վլադիլեն Բալյան» պուրակ։
2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի քաղաքաշինության և ճարտարապետության բաժնի պետի ծառայողական պարտականությունները կատարողին՝ իրականացնել անհրաժեշտ գործողություններ՝ կապված պուրակի անվանակոչման հետ, այդ թվում նաև անվանատախտակի նախագծման, պատրաստման և տեղադրման աշխատանքները:
3. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ ապահովել անվանատախտակի նախագծման, պատրաստման և տեղադրման համար անհրաժեշտ վճարումը՝ համաձայն ներկայացվող ակտերի:
4. Սույն որոշումն օրինական ուժի մեջ մտնելուց հետո օրենքով սահմանված կարգով ներկայացնել աշխարհագրական անվանումների ռեգիստր վարող պետական լիազոր մարմնին՝ անվանակոչման պետական գրանցում իրականացնելու համար:
5. Սույն որոշումն ուժի մեջ է մտնում հրապարակմանը հաջորդ օրվանից:

**Լ․ ՍԱՆՈՅԱՆ**

**Կ․ ԲԱԴԱԼՅԱՆ**

**Հ․ ԳԱՍՊԱՐՅԱՆ**

**Ա․ ՉԱԽՈՅԱՆ**

**Լ․ ԲԱՐՍԵՂՅԱՆ**

**Լ. ԹՈՎՄԱՍՅԱՆ**

**Հ Ի Մ Ն Ա Վ Ո Ր Ո Ւ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌՈՒՍԹԱՎԵԼԻ ՓՈՂՈՑ** N **5 ՀԱՍՑԵԻ ՊՈՒՐԱԿԻ ԱՆՎԱՆԱԿՈՉՄԱՆ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

Որոշման ընդունման անհրաժեշտությունը պայմանավորված է ծննդյան 100-ամյակի առիթով Հայաստանի Հանրապետության ժողովրդական արտիստ Վլադիլեն Բալյանի անուրանալի ներդրումը Գյումրու կրթամշակութային կյանքի զարգացման գործում ևս մեկ անգամ կարևորելու, Հովհաննես Շիրազի խոսքերով Գյումրի քաղաքի օրհներգի՝ «Գյումրի-Լենինական»-ի հեղինակը լինելու հանգամանքը արժևորելու, ինչպես նաև թանգարանի բակում նոր արվեստային միջավայր ստեղծելու միջոցով թանգարանի ճանաչելիության բարձրացմանը նպաստելու անհրաժեշտությամբ։

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՌՈՒՍԹԱՎԵԼԻ ՓՈՂՈՑ** N **5 ՀԱՍՑԵԻ ՊՈՒՐԱԿԻ ԱՆՎԱՆԱԿՈՉՄԱՆ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

**ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի Ռուսթավելի փողոց N 5 հասցեի պուրակիանվանակոչման մասին որոշման ընդունմամբ Գյումրի համայնքի 2024 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: